<classify> Uchaguzi huo umemalizika huku kukiwa na kujirudia kwa viongozi waliopita kutetea nafasi zao kutokana na kuwa wagombea wengine hawakuwa na nguvu kubwa ya ushawishi kwa wajumbe wa chama hicho. Katika uchaguzi huo, nafasi ya Katibu imenyakuliwa na Hamiss Issa wakati Mweka Hazina ni Joseph Laizer.Nafasi ya Mjumbe Mwakilishi wa mkoa imekwenda kwa Mohammed Jumbe na nafasi ya Mjumbe Mwakilishi wa Klabu imekwenda kwa Geoffrey Mika.Nafasi nyingine ambayo imepata kiongozi kwa mara ya kwanza ni mwakilishi wa kwa upande wa soka ya wanawake, Hellen Moses.Wengine ni Wajumbe wa kamati ya Utendaji ambao ni Hamisi Mponda na Hamisi Komba.Akizungumza baada ya kuchaguliwa tena kukiongoza chama hicho, Katibu wa ADFA Issa alieleza kuwa uongozi uliopatikana umeandaa mikakati mipya zaidi katika kuhakikisha unabadilisha mwenendo mzima wa soka wilayani humo.Pamoja na uchaguzi kufanyika bado kuna nafasi mbili hazikupata uongozi ikiwemo mwenyekiti msaidizi na katibu msaidizi ambapo tunatarajia kuitisha uchaguzi mdogo baada ya kupatikana kwa wagombea,aliongeza Issa.  <topic>: MICHEZO 